جمهور باشقانی رجب طیب اردوغان عفرین ایله برابر ایندی دیرچلیش حرکاتی‌نین یئنی‌دن باشلادیغینی سؤیله‌ییب.
آک پارتی‌نین سامسون و اردو 6-جی کنگره لرینده ایشتیراک ائدن جمهور باشقانی رجب طیب اردوغان بینا اؤنونده توپ‌لاشان خالقا مراجعت ائده‌رک دئییب: "آرتیق عفرین ایله برابر دیرچلیش حرکاتی یئنی‌دن باشلادی… کیمسه تورکیه‌نین اردوسونا، تورکیه‌یه "سوریه-نی ایشغال ائدیر دئیه بیلمز. باتی ایستیلا حرکت‌لری‌نین ان گؤزل نومونه‌لرینی وئرمیش‌دیر".
اردوغان آک پارتی‌نین سامسون 6-جی کنگره سینده ده چیخیش ائدیب و بو سؤزلری دئییب: "بیزدن باشقا هر کس فرق‌لی نیت و تاکتیک‌لار ایله اورادادیر… بؤلگه‌ده یاشایان قارداش‌لاریمیز بو وضعیتی گؤردوگو اوچون تل رفعت-دان منبجه، تل ابیض و رسولاینا قدر هر یئردن تورکیه‌نین گلیب اورا‌لاری دا تهلوکه‌سیزلییه، امین-آمانلیغا و نیظاما سالینماسینی ایستییر. اینشاللاه، اونلارین دا چاغیریش‌لارینی جاواب‌سیز قویمایاجاغیق. سوریه سرحدلریمیز بویو بیزه اومیدله باخان بوتون قارداش‌لاریمیزین یانیندا اولاجاغیق".
